laion/Wikipedia-Exotic huggingface dataset:
WRS

אנדריי יונוץ אורסו (ברומנית: Andrei-Ionuț Ursu; נולד ב-16 בינואר 1993), ידוע בשם הבמה שלו WRS, הוא זמר-יוצר רומני. לפני שהחל את קריירת המוזיקה שלו, הוא עבד כרקדן עם כמה אמנים, דוגמת אינה ו-Carla's Dreams. בינואר 2020 חתם חוזה הקלטות עם חברת התקליטים גלובל רקורדס והחל להוציא שירי אלקטרופופ. ייצג את רומניה באירוויזיון 2022, עם השיר "Llámame". WRS נולד בבוזאו בדרום רומניה, ב-16 בינואר 1993. בגיל 12, בעצת הוריו, החל ללמוד ריקודי עם ומחול מודרני בבית הספר לאומניות באזור. בשנת 2015 הקים את להקת הבנים "Shot", והתחיל את הקריירה המוזיקלית שלו. הוא עזב את הלהקה לאחר כשנתיים, ועבר להתגורר בלונדון. סינגל הבכורה שלו, "Why", יצא לאור בינואר 2020, וצבר כמיליון צפיות ביוטיוב ו-400,000 השמעות בספוטיפיי. שניים משיריו, "Amore" ו-"Tsunami", זכו לפרסום רב ברשתות החברתיות ואף הגיעו לעשרת השירים הפותחים של מצעדי הסינגלים ברומניה ובבולגריה. בפברואר 2022 הגיע WRS למקום הראשון בקדם הרומני לאירוויזיון 2022, עם השיר "Llámame". ב-12 במאי 2022 ביצע WRS את "Llámame" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. עם תום הקראת התוצאות דורגה במקום ה-18 עם 65 נקודות. אתר האינטרנט הרשמי של WRS (ברומנית) מדיה וקבצים בנושא WRS בוויקישיתוף WRS, ברשת החברתית פייסבוק WRS, ברשת החברתית אקס (טוויטר) WRS, ברשת החברתית אינסטגרם WRS, ברשת החברתית טיקטוק WRS, סרטונים בערוץ היוטיוב WRS, באתר ספוטיפיי WRS, באתר Last.fm (באנגלית) WRS, באתר MusicBrainz (באנגלית) WRS, באתר Discogs (באנגלית) WRS, באתר Genius Gheorghe, Chelu (20 בפברואר 2022). "Cine este WRS, solistul de la Eurovision care a fost mai întâi dansator. A colaborat cu Antonia şi Ruby" [Who is WRS, the Eurovision soloist who was the first dancer. He collaborated with Antonia and Ruby] (ברומנית). Click!. נבדק ב-20 בפברואר 2022. {{cite web}}: (עזרה) Elena, Popescu (14 בפברואר 2022). "Cine este WRS, artistul care a lansat piesa "Dalia". Vezi care este numele real al cântărețului" [Who is WRS, the artist who released the song "Dalia". See the real name of the singer] (ברומנית). WowBiz.ro. נבדק ב-14 בפברואר 2022. {{cite web}}: (עזרה) Sergiu, Nicolae (13 בפברואר 2022). "Cine sunt cei 10 artişti care vor participa în finala naţională Eurovision VIDEO" [Who are the 10 artists who will participate in the national final of Eurovision VIDEO] (ברומנית). Adevărul. נבדק ב-13 בפברואר 2022. {{cite web}}: (עזרה) Grace, Emily (5 במרץ 2022). "Romania: WRS to Eurovision 2022". Eurovoix. נבדק ב-5 במרץ 2022. {{cite web}}: (עזרה) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
חבורת הבלשים והכלב

חבורת הבלשים והכלב היא סדרת ספרים שנכתבה על ידי איניד בלייטון. הסדרה עוסקת בחמישיית נערים בני 9–13, שהקימו חבורה לפענוח תעלומות בפטרסווד, אנגליה, בשנים בסמוך למלחמת העולם השנייה (הסדרה התפרסמה במקורה בשנות הארבעים והחמישים באנגליה ומאזכרת במספר ספרים את המלחמה האחרונה). מכיוון שארבעה מהם לומדים בפנימיות, הם פועלים במהלך חופשות (בחופשות פסחא, קיץ וחגים לסירוגין). שוטר העיירה, תאופילוס גון, תמיד מנסה להפריע להם ולנסות לפתור את התעלומות בעצמו, אך ללא הצלחה. הספר הראשון בחופשת הפסחא, השני בחופש הגדול והשלישי בחופשת חג המולד/השנה האזרחית החדשה (שכולל גם את יום ההולדת של שמנצ'יק, 3 בינואר). מכאן ואילך החופשות חוזרות חלילה. תעלומת הבקתה השרופה (1963) - בקתה נשרפה בפטרסווד, כשהבעלים לכאורה לא היה בכפר. לבסוף מתברר שבעל הבקתה שרף אותה כדי לזכות בכספי הביטוח. תמונת השער: השוטר גון צורח על שמנצ'יק, שעוזר בכיבוי השריפה. תעלומת המלכה השחורה (1963) - חתולה סיאמית יקרה נגנבה, ונער תמים נחשד בגנבה. תמונת השער: פיפ רואה את מר גון חוקר את לוק בראון על הגנבה בנוכחות הגברות רובדת (באנגלית נקראת גב' טרימבל, נשמע כמו trembel- רועדת. בעברית שונה השם) וקאנדלינג. תעלומת החדר הסודי (1963) - בבית ריק ועזוב יש רהטים חדשים. לבסוף מתברר שהבית מלא בנוכלים. תמונת השער: פיפ מסתתר על העץ מפני גון ומוצא את החדר הסודי. זו הפעם הראשונה ששמנצ'יק מנסה את כוחו בתעלולי פריצה והתחפשות, וממונה למנהיג. בתעלומת המכתבים הארסיים (1963) - מספר גדול של תושבים בכפר מקבלים מכתבי איום, ומספר החשודים רק הולך ומצטמצם. תמונת השער: מר גון שומע את שמנצ'יק (בתחפושת של נער שליחויות) מודיע לחבורה שהוא עצמו לא יוכל להגיע. בתעלומת המחרוזת האבודה (1963) - מחרוזת יקרה נגנבה על ידי חבורת גנבים מסתורית, וגון קרוב יותר מתמיד לפתור את התעלומה. תמונת השער: באטס מצביעה לשמנצ'יק על המחרוזת שעל בובת השעווה בדמות מלכת אנגליה. בתעלומת הבית הנסתר (1963) - מה שהתחיל כבדיחה על חשבון ארן, התברר כתעלומה. תמונת השער: פיפ ולארי מהבהבים בפנסים כדי לשגע את ארן. הפעם הראשונה שהחבורה פותרת תעלומה שלא התכוונה אליה כלל. החתול המוזר - התרחשה פריצה לכספת, הבעלים מסתבר הסתכסך לפני זה עם כל העולם, והחשוד העיקרי הוא אדם מוגבל בשכלו, שאוהב להתחפש לחתול. בתעלומת הגנב הבלתי נראה (1964) - סדרת פריצות מתרחשת לאור יום בבתי פטרסווד, ונראה שאף אחד לא ראה את הגנב. תמונת השער: מר גון באחד ממאבקיו בבאסטר, בחצר הבית הראשון שנפרץ. בתעלומת הנסיך הנעלם (1964) - נער נחטף במחנה ילדים ליד פטרסווד. תמונת השער: החבורה בקרנבל תחפושות. בתעלומת החבילה המסתורית (1964) - מודיע של המשטרה נעלם, ואיתו ראיות נגד פושעים. תמונת השער: החבורה חוקרת את החבילה ותוכנה. בספר הזה גון מוציא את כל הזעם שלו על שמנצ'יק, וממש מרביץ לו. בתעלומת הסמטה האפלה (1965) - בית זקן נשדד פעמיים, ואחייניתו נעלמת. תמונת השער: הנערה המומה מופיעה בפתח הקרוואן מול שמנצ'יק, פיפ ולארי. בבית התעלומות (1967) - זוג שודדים בורח מפטרסווד, וזוג זקנים גר בביתם ומתנהג ממש מוזר. תמונת השער: שמנצ'יק מציץ בחלון הבית, לצידו שאר החבורה. זו הפעם היחידה ששמנצ'יק התחפש לאדם מסוים ולא לדמות בדיונית. בתעלומת האדם הנעלם (1967) - פושע נמלט מסתתר בפטרסווד. תמונת השער: שמנצ'יק ודייסי מזהים את מר גון בתחפושת ומצחקקים. בתעלומת ההודעה המסתורית (1974) - מר גון מקבל הודעות אנונימיות שמזהירות אותו מפני אדם בשם סמית שגר בבית לא ידוע. בתעלומת המבצר העתיק (1974) - תערוכה במבצר עתיק מתבררת ככיסוי לגנבת ענק.
סאסי ד'אלמיידה

סאסי אוקטבה אמילה ד'אלמיידה (בצרפתית: Sessi Octave Emile D'Almeida; נולד ב-20 בנובמבר 1995) הוא כדורגלן בניני המשחק בעמדת הקשר באפולון לימסול. ד'אלמיידה התחיל את הקריירה שלו בקבוצות כדורגל מקומיות בעיר הולדתו בורדו עד שהגיע בגיל 10 לזו של ז'ירונדן דה בורדו. ב-12 בדצמבר 2013 ערך את הופעת הבכורה שלו בקבוצה הבוגרת בהפסד 1-0 למכבי תל אביב במסגרת שלב הבתים של הליגה האירופית. ב-23 באוגוסט 2014 ערך את הופעת הבכורה שלו בליגה הצרפתית בניצחון 1-3 נגד ניס. בקיץ 2015 הצטרף לקבוצת המילואים של פריז סן-ז'רמן. בקיץ 2016 ד'אלמיידה חתם לשנתיים בבארנסלי מהפוטבול ליג צ'מפיונשיפ. בבארנסלי, מיעט לשחק וכעבור שנה חתם בבלקפול מהפוטבול ליג הראשונה. כעבור שנה חתם ביאוביל טאון מהפוטבול ליג השנייה. בקיץ 2019 הצטרף לוואלנסיין מהליגה הצרפתית השנייה. ב-31 בינואר 2022 הושאל לטונדלה מליגת העל הפורטוגלית. בקיץ 2022 הצטרף לפו הצרפתית. בשנת 2015 החליט לייצג את נבחרת בנין, אותה היה זכאי לייצג בזכות שורשי הוריו. ב-14 ביוני 2015 ערך את הופעת הבכורה שלו בנבחרת בתיקו 1-1 נגד גינאה המשוונית. ב-16 באוקטובר 2018 הבקיע את שער הבכורה שלו בנבחרת בניצחון 0-1 נגד אלג'יריה. ד'אלמיידה השתתף עם הנבחרת בגביע אפריקה לאומות 2019. מדיה וקבצים בנושא סאסי ד'אלמיידה בוויקישיתוף סאסי ד'אלמיידה, באתר Transfermarkt סאסי ד'אלמיידה, באתר Soccerway סאסי ד'אלמיידה, באתר National Football Teams סאסי ד'אלמיידה, באתר FootballDatabase.eu
קרחון גארווד

קרחון גארווד (באנגלית: Garwood Glacier) הוא קרחון עמק המכסה את חלקו הצפון-מערבי של עמק גארווד, בארץ ויקטוריה, שבאנטארקטיקה. פסגת פרוג'קשן, המהווה את הקצה הדרום-מזרחי של מצוק הובס, מתנשאת מעל מוצאו של הקרחון, שבגבעות קבל. הקרחון מופה לראשונה במהלך המשלחת הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904. לקרחון לא ניתן שם עד שנת 1911. בשנה זו נתן תומאס גריפית' טיילור, חבר המשלחת הלאומית הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913, לקרחון את שמו. הקרחון נקרא על שם אדמונד ג'יי. גארווד (Edmund J. Garwood), פרופסור לגאולוגיה ומינרולוגיה באוניברסיטת לונדון. • N. J. Carson, (2012) THE GEOLOGY AND GEOMORPHOLOGY OF THE DENTON HILLS, SOUTHERN VICTORIA LAND, ANTARCTICA, University of Canterbury • Hage, Melissa Margaret, Biomarker and Stable Isotope Characterization of Coastal Pond Organic Matter, McMurdo Dry Valleys, Antarctica, University of Tennessee, 2006 קרחון גארווד באתר הסקר הגאולוגי של ארצות הברית קרחון גארווד באתר הגאזא האנטארקטי של ממשלת ניו זילנד קרחון גארווד באתר הגאזט האנטארקטי המשווה SCAR של ממשלת אוסטרליה} תצלומי קרחון גארווד מידע היסטורי וגאוגרפי באתר הסקר הגאולוגי של ארצות הברית מידע היסטורי וגאוגרפי באתר הגאזט האנטארקטי המשווה SCAR של ממשלת אוסטרליה
נבחרת לוהנסק בכדורגל

נבחרת הכדורגל של הרפובליקה העממית של לוהנסק היא נבחרת הכדורגל המייצגת את הרפובליקה העממית של לוהנסק הלא מוכרת, שממוקמת במזרח אוקראינה. הנבחרת אינה חברה באופ"א או בפיפ"א, ולכן אינה מורשית להשתתף בגביע העולם בכדורגל או באליפות אירופה בכדורגל. במקום זאת, עד נובמבר 2022 היא הייתה חלק מקוניפ"א והתחרתה בתחרויות שלה. איגוד הכדורגל של לוהנסק נוסד ב-4 באוקטובר 2014. הנבחרת השתתפה במוקדמות גביע העולם בכדורגל של קוניפ"א 2018 אך לא הצליחה להעפיל אל גביע העולם. סאשה דורקופ, המזכיר הכללי של CONIFA, הצהיר שהוא לא מסכים עם נבחרת לוהנסק מבחינה פוליטית - תוך השוואה שלילית עם הצ'אגוסים - אבל ש"זה לא העניין" והנבחרת הורשתה להתחרות. קוניפ"א ספגה ביקורת על תמיכה ב"בדלנות הנתמכת על ידי רוסיה". הנבחרת הייתה אמורה לקחת חלק בגביע אירופה בכדורגל של קוניפ"א 2019, אך פרשה מהתחרות עוד לפני שהיא התחילה.
יוהאן הראשון, רוזן אולדנבורג

יוהאן הראשון, רוזן אולדנבורג (בערך 1204 – בערך 1270) היה רוזן שליט של אולדנבורג מ-1233 ועד מותו. אביו, כריסטיאן השני, שלט במשותף עם דודו, אוטו הראשון. לאחר שנפטר כריסטיאן השני ב-1233, אוטו הראשון שימש כאפוטרופוס של יוהאן הראשון. כאשר יוהאן הראשון התבגר, הוא שלט במשותף עם אוטו הראשון. לאחר שאוטו הראשון מת ב-1251, שלט יוהאן הראשון לבדו. בשנת 1244, אוטו הראשון ויוהאן הראשון הקימו יחד את המנזר הציסטרסיאני רוזנטל במנסלג. בשנת 1251 עבר המנזר למבצר ביער Börsteler, שכבר היה בבעלותו של יוהאן הראשון. בשנים 1258 ו-1259, הוא לחם בסכסוך הנסיך-ארכיבישוף של ברמן לצד בן דודו הילדבולד מוונשטורף נגד רוסטרינגן, אוסטרינגן ושטדינגן. כשהסתיים הריב, הוא שמר על השטחים שכבש. לאחר מחלוקת עם העיר ברמן, הוא נאלץ לוותר על הטירה בברן. בתמורה, יוהאן הראשון ודודו בנו טירה בדלמנהורסט, מה שעורר תגובה חריפה מצד סטדינגן. כמו קודמיו, היו לו מחלוקות רבות עם קרוביו, הרוזנים של אולדנבורג-וילדהאוזן. בסופו של דבר, הרוזנות שלהם חולקה בין הבישופים של מינסטר וברמן. הדבר הביא לכך שאולדנבורג ודלמנהורסט היו מוקפות כמעט לחלוטין בשטחים אלה, והובילה למאות שנים של מחלוקות בין רוזני אולדנבורג ושני הנסיכים-הבישופים. יוהאן הראשון היה אב קדמון ישיר של מלכי דנמרק וצארים רבים של רוסיה. הוא נישא לריצ'זה, בתו של הרוזן היינריך השני, רוזן הויה, והביאו לעולם את הילדים הבאים: היילוויג, התחתנה עם אקברט, רוזן בנטהיים-טקלנבורג כריסטיאן השלישי, רוזן אולדנבורג (בערך 1250 – 1285) מוריץ (נפטר ב-1319), כומר בווילדהאוזן אוטו השני (נפטר 1304) http://wiki-de.genealogy.net/
אהז

אהז (בצרפתית: Ahez) הוא צמד מוזיקלי צרפתי שמקורם בברטאן. הצמד נבחר, ביחד עם אלוון, לייצג את צרפת באירוויזיון 2022 בטורינו עם השיר "Fulenn". חברי הלהקה, הרואים עצמם זמרים בסגנון המסורתי, הם סטרן דירידולו, סטרן לה גויו ומארין לאווין. שלושתם מגיעים מאזור ברטאן הצרפתי, כאשר המיתולוגיה הקלטית מעוררת השראה במוזיקה שלהם. כך הם מפרשים סיפורים עכשוויים המעורבים במיתוסים של אזורם. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. הלהקה סיימה, יחד עם אלוון, במקום ה-24. כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בריאיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון. מדיה וקבצים בנושא אהז בוויקישיתוף אהז, ברשת החברתית פייסבוק אהז, ברשת החברתית אקס (טוויטר) אהז, ברשת החברתית אינסטגרם אהז, באתר MusicBrainz (באנגלית) אהז, באתר Discogs (באנגלית) אהז, באתר Genius Alvan & Ahez will represent France in Italy with 'Fulenn' 🇫🇷, Eurovision.tv, ‏5 במרץ 2022 (באנגלית בריטית) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Eurovision.tv, Eurovision 2022: The Grand Final running order, ‏13/05/2022
נבחרת דונצק בכדורגל

נבחרת הכדורגל של הרפובליקה העממית של דונצק היא נבחרת הכדורגל המייצגת את הרפובליקה העממית של דונצק הבלתי מוכרת, הממוקמת באוקראינה. הנבחרת אינה חברה באופ"א או בפיפ"א, ולכן אינה מורשית להשתתף בגביע העולם בכדורגל או באליפות אירופה בכדורגל. במקום זאת, עד נובמבר 2022 היא הייתה חלק מקוניפ"א והתחרתה בתחרויות שלה. הנבחרת נוסדה ב-25 ביולי 2015, ושיחקה נגד נבחרת אבחזיה במשחקה הראשון. הנבחרת השתתפה במוקדמות גביע העולם בכדורגל של קוניפ"א 2018 אך לא הצליחה להעפיל אל גביע העולם. סאשה דורקופ, המזכיר הכללי של CONIFA, הצהיר שהוא לא מסכים עם נבחרת דונצק מבחינה פוליטית - תוך השוואה שלילית עם הצ'אגוסים - אבל ש"זה לא העניין" והנבחרת הורשתה להתחרות. קוניפ"א ספגה ביקורת על תמיכה ב"בדלנות הנתמכת על ידי רוסיה". הנבחרת הייתה אמורה לקחת חלק בגביע אירופה בכדורגל של קוניפ"א 2019, אך פרשה מהתחרות עוד לפני שהיא התחילה. אתר האינטרנט הרשמי של נבחרת דונצק בכדורגל (ברוסית) נבחרת דונצק בכדורגל, ברשת החברתית פייסבוק נבחרת דונצק בכדורגל, סרטונים בערוץ היוטיוב "Bigger Than Dominoes: Abkhazia Pins Hopes On Soccer Cup For Outsiders". RadioFreeEurope/RadioLiberty. Hendicott, James. CONIFA: Football for the Forgotten. Lulu.com. ISBN 9780244173630 – via Google Books. "CONIFA alternative World Cup boosts Russia-backed separatism". www.unian.info. "Conifa – a Place for the Misplaced | SportsNewsIRELAND". "Match schedule: CONIFA Sportsbet.io European Football Cup 2019".
משה תורג'מן

הרב משה תורג'מן (נודע גם בכינוי באבא סִי, או באבא סִי בן יוסף) (התרי"ז - כ"ח טבת התרצ"ז) היה רב, פוסק ודיין, שימש כראש ישיבת תפילאלת, והיה למורו ורבו של באבא סאלי. נולד בשנת ה'תרי"ז לערך, במחוז תפילאלת שבמרוקו, לרבי יוסף תורג'מן ולאמו עזיזה. גדל יחד עם אחיו רבי מכלוף, רבי דוד, רבי יחייא ורבי ישראל, ואחותו פרחה שנישאה לרבי דוד כלפון. בני המשפחה גדלו בעניות ובדחקות, אך למרות זאת אביהם שדלם להגות בתורה בכל זמן פנוי. רבי משה נחשב למתמיד גדול בתורה ופרש מכל ענייני העולם הזה. הקפיד מאוד על שמירת עיניו ועל קדושת מחשבותיו ודבקותו בתורה. כאשר הוריו חפשו להשיאו ביקש מהם שלא יתנו עיניהם ביופי, היות שהוא יכול לדור גם עם המכוערת בנשים, ובלבד שתהא צדקת ויראת שמיים. לבסוף נישא לחנינה, בתם של יוסף ופרחה אליחאני, שנחשבה לצדקת גדולה וכונתה בפי תלמידיו וצאצאיו "לָלָה חנונה". לימים התמנה לראש ישיבת תפילאלת "אביר יעקב" שנוסדה על ידי הגה"צ רבי יעקב אבוחצירא. ידוע כי ערך במשך שש שנים יחד עם רבי אליהו הכהן ורבי דוד אבוחצירא ["באבא דו"] את תיקון "תשובת הקנה". בהמשך ימיו חלה בעיניו והתעוור. רבי משה תורג'מן נפטר בכ"ח בטבת ה'תרצ"ז, ונטמן בתפילאלת. באבא סאלי החשיבו למורו ורבו, וכינוהו "איש אלוקים". ביום פטירתו הכריז באבא סאלי על ביטול מלאכה, ישב עליו שבעה ונהג מנהגי אבלות במשך שנה. לרבי משה נולדו מאשתו חנונה ארבע בנות: עדה (מסעודה) נישאה לרב יצחק שטרית עישה, נישאה לרבי יחיא אבוקראט רוחמה, נישאה לרבי יוסף אילוז שמחה, נשאה לרבי יעקב שטרית רבי ישראל אביחצירא (באבא סאלי) רבי דוד אבוחצירא בבא סי, באתר מיי צדיק רבי משה תורג'מן, באתר אהלי צדיקים מאירים את העולם, ירושלים: מכון אור לישרים, ה'תשפ"א חנוך ריגל, מעשה ניסים, ירושלים, ה'תשס"ב
שמירה בבעלים

שמירה בבעלים (נקרא גם "בעליו עמו") הוא אחד מדיני שומרים, לפיו ישנו פטור מתשלומים כאשר בעל החפץ עבד עבור השומר בזמן שהשומר קיבל לשמור את החפץ. הפטור הוא רק כשהנזק לא נעשה על ידי השומר עצמו. הלכות אלו מבוארות בהרחבה בתלמוד בפרק "השואל" שבמסכת בבא מציעא. דין 'שמירה בבעלים' נאמר בתורה לגבי שואל: (יג) וְכִי יִשְׁאַל אִישׁ מֵעִם רֵעֵהוּ וְנִשְׁבַּר אוֹ מֵת בְּעָלָיו אֵין עִמּוֹ שַׁלֵּם יְשַׁלֵּם: (יד) אִם בְּעָלָיו עִמּוֹ לֹא יְשַׁלֵּם אִם שָׂכִיר הוּא בָּא בִּשְׂכָרוֹ: — ספר שמות, פרק כ"ב, פסוקים י"ג–י"ד בתלמוד למדו שדין זה תקף אף בכל ארבעת השומרים, מכוח היקש לשואל. לפי דעתו היחידה של רב המנונא, לא נאמר פטור "בעליו עמו", אלא אם כן בעליו של החפץ היה עסוק באותה מלאכה עצמה שלשמה הושאל החפץ, ואף זאת רק אם היה עסוק במלאכתו של השואל משעת ההשאלה עד השעה שאירע האונס בחפץ. דעה זו נדחתה בתלמוד, מכוח משניות וברייתות. פרשני המקרא מסבירים הלכה זו בכך, שכאשר המשאיל היה עם השואל בשעת ההשאלה, השואל אינו מקבל על עצמו את חיוב השמירה באופן מלא, שכן גם בעליו של החפץ משתתף בשמירתו. בתלמוד מוסבר כי מדובר בכך שבעליו של החפץ היה עם השואל במלאכתו, בכך שהוא עסק במלאכתו של השואל, אך נוכחות רגילה, שקיימת בעצם בכל השאלה כמעט, אינה פוטרת את השואל מתשלומין. הרב דוד כוכבי, טעם דין בעליו עמו, באתר פורטל הדף היומי הרב מאיר נהוראי, בעליו עמו, מדוע פטור? בעלון שבתון, י"א באלול ה'תש"פ. הרב יהושע ויצמן, שמירה בבעלים, באתר ישיבת ההסדר מעלות יעקב. הרב משה טרגין, אם בעליו עמו לא ישלם, עלון שבות גיליון 152, תשנ"ט. הרב רועי הכהן זק, שאלה בבעלים, הכי איתמר, גיליון ד תשס"ט. שמואל נחושתן, גדר דין בעליו עמו, אורות עציון, גיליון כט, תשנ"ח. הרב דוד סבתו, בעליו עמו להיוצרותה של חידה בדיני שומרים, מרחבים, גיליון ג תשע"ה. הרב נחום רקובר, על תעלומות בדיני של השואל, דף שבועי של אוניברסיטת בר-אילן, פרשת משפטים תשע"ח, גיליון 1257. בין אם בתשלום ובין אם בחינם. תלמוד בבלי, מסכת בבא מציעא, דף צ"ד, עמוד א' תלמוד בבלי, מסכת בבא מציעא, דף צ"ה, עמוד א'; שולחן ערוך, חושן משפט, סימן שמ"ו, סעיף י"ט. ברור טעם הלכה זו ראו כאן בדברי הרב דוד כוכב בפורטל הדף היומי. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
מזכיר הכנסת

מזכיר הכנסת הוא אדם שתפקידו ניהול עבודת הכנסת. מזכיר הכנסת אחראי על ארגון ישיבות הכנסת וניהולן האדמיניסטרטיבי. מזכיר הכנסת עומד בראש מזכירות הכנסת, שתפקידה להכין את סדר היום של מליאת הכנסת. מזכיר הכנסת נוכח בישיבות המליאה, ומייעץ ליושב-ראש הישיבה בענייני תקנון הכנסת. כשמזכיר הכנסת אינו נוכח, מחליף אותו סגנו. מזכיר הכנסת וסגנו נבחרים על ידי נשיאות הכנסת. מזכיר הכנסת אינו חבר הכנסת והוא לא אדם פוליטי. תפקידו הוא ניהולי בלבד, לתפקיד נבחר בדרך כלל אדם בעל ידע במשפטים ובהליכי הכנסת. בעבר כהונת מזכיר הכנסת הייתה בלתי מוגבלת בזמן, אך כיום היא עומדת על עשר שנים.[דרושה הבהרה] מזכיר הכנסת חבר בארגון המזכירים הפרלמנטריים הבין-לאומי. עד שנת 2006 היה אחראי מזכיר הכנסת גם על התפקוד הניהולי והאדמיניסטרטיבי של הכנסת (ולא רק ישיבות הכנסת) ועל ניהול ופיקוח על עובדיה, אך תפקידים אלו יחד עם סמכויות נוספות פוצלו לתפקיד חדש בשם מנכ"ל הכנסת. מזכיר הכנסת הנוכחי הוא דן מרזוק וסגנותיו הן אלינור לאון-ימין וראדה חסייסי. ייעוץ ליושב ראש הכנסת בענייני תקנון הכנסת, נוהל ונוהג. ניהול רשימת הנואמים. קישור בין הכנסת לממשלה. טיפול בנושאי בחירות. טיפול בקיום הוגן של זכויות כל הסיעות. טיפול ומעקב אחרי אמנות, לפני אישורן בממשלה. מנכ"ל הכנסת מדיה וקבצים בנושא מזכיר הכנסת בוויקישיתוף שוריק דריישפיץ, נשיאות הכנסת, 2010, פרלמנט 66, אתר המכון הישראלי לדמוקרטיה
אלן דושן

אלן דושן (בלוקסמבורגית: Alain Duschène;‏ נולד ב-19 במרץ 1960) הוא גנרל לוקסמבורגי בדימוס, אשר שימש כראש ההגנה (מקביל לרמטכ"ל) של צבא לוקסמבורג 2017-2020. דושן נולד באש-סור-אלזט ב-19 במרץ 1960. הוא התגייס לצבא לוקסמבורג ב-1978 ונרשם לקורס קצינים באקול רויאל מיליטר בבריסל. ב-1998 הועלה לדרגת לוטננט קולונל ומונה לאחראי כוח אדם ויחסי ציבור במטה הכוחות המזוינים. במרץ 2008 הוא הועלה לדרגת קולונל. ב-30 בספטמבר 2017 הוא מונה לראש ההגנה (מקביל לרמטכ"ל) במקום רומן מנסינלי. כהונתו של דושן בתפקיד לוותה במחלוקת עזה בלוקסמבורג שכונתה "פרשת שלק". הפרשה החלה כאשר דושן הורה לסלק מהמודיעין הצבאי את איש האיגודים המקצועיים כריסטיאן שלק (Christian Schleck). האיגודים המקצועיים בלוקסמבורג מחו כנגד הפיטורין ודרשו לפטר את דושן עצמו. בינואר 2020 הצליח שר ההגנה פרנסואה באוש להגיע לפשרה על פיה הוחזר שלק לצבא. חודש לאחר מכן הודיע דושן כי הוא פורש מהצבא בלי קשר לפרשת שלק. סטיב תול נקרא למלא את תפקידו. מדיה וקבצים בנושא אלן דושן בוויקישיתוף סטיב תול באתר צבא לוקסמבורג סטיב תול באתר נאט"ו
ניק קרטר (גנרל)

סר ניקולס "ניק" פטריק קרטר (באנגלית: Sir Nicholas Patrick Carter; 11 בפברואר 1959) הוא גנרל בדימוס בצבא בריטניה אשר שימש כראש המטה הכללי בין השנים 2014–2018, וכראש מטה ההגנה בין 2018–2021. קרטר נולד בניירובי שבמושבת קניה ב-11 בפברואר 1959, בנם של ג'רלד ואלספת קרטר. הוא למד בווינצ'סטר קולג' ובאקדמיה הצבאית המלכותית בסנדהרסט וב-8 באפריל 1978 התגייס לצבא בריטניה בדרגת לוטננט משנה. ב-8 באפריל 1980 הועלה לדרגת לוטננט. ב-1982 החל לשרת במסלול של שירות קבע וב-8 באוקטובר 1984 הועלה לדרגת קפטן. הוא שירת בצפון אירלנד, קפריסין וגרמניה וב-30 בספטמבר 1991 הועלה לדרגת מייג'ור. הוא למד במכללת קמברלי במשך כשנה לפני שהוצב כמפקד פלוגה בגדוד ה-3 של המעילים הירוקים המלכותיים. ב-1994 מונה לעוזרו של ראש המטה הכללי. בתחילת שנת 1996 הפך לחבר במסדר האימפריה הבריטית. ב-30 ביוני 1996 הוא הועלה לדרגת לוטננט קולונל וב-1998 מונה למפקד הגדוד השני של המעילים הירוקים המלכותיים. יחד עם הגדוד הוא לחם במלחמת בוסניה ובמלחמת קוסובו. ב-3 בנובמבר 2000 הוא הועלה לדרגת מפקד במסדר האימפריה הבריטית. במהלך 2003 הוא שירת במלחמת אפגניסטן ובסוף השנה הועלה לדרגת בריגדיר. בתחילת שנת 2004 מונה למפקד בריגדת השריון ה-20 ולחם עמה במלחמת עיראק. ב-2006 הוא מונה למנהל המשאבים והתכנון של הצבא. ב-23 בינואר 2009 הועלה לדרגת מייג'ור גנרל ומונה למפקד הדיוויזיה ה-6. הדיוויזיה שלו נפרשה באפגניסטן. בנובמבר 2011 הוא הועלה לדרגת לוטננט גנרל, והיה לאדריכל הראשי של תוכנית צבא 2020 שנועדה להכין את הצבא הבריטי לקראת העשור השני של המאה ה-21. בספטמבר 2012 הוא חזר לאפגניסטן בתפקיד סגן מפקד כוח הסיוע הביטחוני הבינלאומי. על שירותו באפגניסטן נמתחה ביקורת רבה הן מצד קצינים בריטיים והן מצד קצינים אמריקניים. נטען הוא כי הוא נקט מדיניות של לקיחת סיכונים מיותרים וחוסר התחשבות בפיקודיו. בנובמבר 2013 הוא הועבר לתפקיד מפקד כוחות הקרקע. בתחילת 2014 הוא הפך לאביר במסדר האימפריה הבריטית. ב-21 בפברואר של אותה שנה הוא מונה לראש המטה הכללי. ב-5 בספטמבר הוא קודם לדרגת גנרל. ב-18 במרץ 2016 הוא עוטר בלגיון ההצטיינות האמריקני כאות הוקרה על שירותיו באפגניסטן. במסגרת תפקידו כראש המטה הכללי קרא קרטר להגביר את החימוש של הצבא הבריטי במטרה להדביק את קצב ההתחמשות של צבא רוסיה. ב-11 ביולי 2018 הוא החליף את סטיוארט פיץ' בתפקיד ראש מטה ההגנה. במהלך יום הולדתה של המלכה אליזבת השנייה הוא הפך לאביר הצלב הגדול במסדר האמבט. במהלך התפרצות מגפת הקורונה בממלכה המאוחדת היה קרטר חבר בקבינט מקבלי ההחלטות. ב-30 בנובמבר 2021 פרש קרטר מהצבא ובמקומו מונה טוני רדקין. ב-1984 קרטר התחתן עם לואיז אן יוארט; יש להם שלושה בנים ובת אחת. מדיה וקבצים בנושא ניק קרטר בוויקישיתוף ביוגרפיה באתר GOV.UK (באנגלית)
יידישקייט (תוכנית טלוויזיה)

יידישקייט (ברוסית: Идишкайт) היא תוכנית טלוויזיה דוקומנטרית רוסית העוסקת בנושא היידישקייט. מאז 2005, כשהתוכנית החלה לקבל את הפורמט הנוכחי שלה, היא נערכת על ידי טטיאנה קדינסקאיה, בבימויה של נטליה קאפר ומצולמת על ידי אולג וקסלר. הרב הראשי לשעבר של המחוז היהודי האוטונומי, מרדכי שיינר ורעייתו, אסתר שיינר, התארחו מדי פעם והנחו חלקים מהמופע. לפני שנת 2005 שודרו באופן קבוע תוכניות שונות הקשורות לנושאי יידיש ויהדות בטלוויזיה המקומית, ללא שם ספציפי. "יידישקייט" משודרת במחוז האוטונומי היהודי ובמזרח הרחוק הרוסי. תוכנית הטלוויזיה משודרת בכל יום שישי מחוץ לבירוביג'ן, ולעיתים קרובות מכילה תוכן רוסי ויידי כאחד. בשנת 2015, כאשר התוכנית חגגה את עשור לפעילותה, דווח כי "יידישקייט" שודרה עד אז ביותר מ-500 פרקים. פרקים אחרונים מפורסמים באינטרנט על ידי ערוץ הטלוויזיה המקומי. "Idishkajt", Bira TV website (in Russian), accessed 26 July 2019 Команда «Идишкайта», www.gazetaeao.ru "Идишкайт" (ברוסית). BiraTV. אורכב מ-המקור ב-1 ביולי 2015. נבדק ב-28 ביוני 2015. {{cite news}}: (עזרה)
יוזף בק (זמר)

יוזף בק (בהונגרית: Joseph Beck;‏ 11 ביולי 1848 – 15 בפברואר 1903) היה זמר אופרה (בריטון) יהודי-הונגרי. בנו של זמר האופרה יוהאן נפומוק בק. יוזף בק נולד בעיר פשט במשפחה יהודית של זמר אופרה. הוא התחיל לשיר בגיל צעיר. בשנת 1865 הוא עלה על במת התיאטרון בקרסלבד. במהלך שנות ה-70 של המאה ה-20 הוא שר על במה בזלצבורג, גראץ, קלן ופרנקפורט. בשנת 1880 הוא שר ב"דון ג'ובאני" בפתיחת בית האופרה בפרנקפורט. הוא היה חבר בהרכב אופרה באופרה של וינה, אופרה של המבורג ובבתי אופרה נוספות ברחבי האימפריה האוסטרו-הונגרית ובאימפריה הגרמנית. בשנים 1889–1890 הוא שר במטרופוליטן אופרה. בשנת 1895 הוא עזב את האופרה והקדיש את זמנו בטיפול באביו החולה. בק הלך לעולמו בשנת 1903 בברטיסלאבה. בק התמחה בעיקר באופרה גרמנית אך שר גם ביצירות של מלחינים איטלקים וצרפתים: בטהובן: פידליו – דון פיזארו פטר קורנליוס: הספר מבגדד – תפקיד ראשי הרמן גץ: The Taming of the Shrew – פטרוצ'ו גולדמארק: מלכת שבא – שלמה המלך שארל גונו: פאוסט - ולנטין ג'וזפה ורדי: ריגולטו - ריגולטו ג'אקומו מאיירבר: ההוגנוטים - רוזן דה נברס מדיה וקבצים בנושא יוזף בק בוויקישיתוף משפחת בק ביוגרפיה תיאור פעילותו